Edoardo Reja

**Edoardo Reja** (lindur më 10 tetor 1945) është një trajner italian futbolli dhe ish futbollist profesionist i cili është aktualisht trajner i Shqipërisë.

Lindur në Lucinico të Italisë nga një baba slloven dhe mama fruiliane, Reja flet rrjedhshëm tre gjuhë: friuliane, italiane dhe sllovene.

## Karriera si lojtar
Reja nisi karrierën e tij me ekipin e të rinjëve të SPAL 1907, e drejtuar nga trajneri Paolo Mazza. Ai luajti si mesfushor sëbashku me Fabio Capellon, një shok i tij, dhe me lojtarë të tjerë si Louis Pasetti dhe Adriano Zanier. Ata ndihmuan ekipin të fitonte kampionatin e të rinjëve në sezonin 1963–64. Në vitin 1965, Reja j'u bashkangjit Capellos në Serie A, duke u bashkuar me ekipin e parë të SPAL-it; paraqitjet e mira bënë që ai të luante një herë edhe me kombëtaren italiane nën-23. Në pjesën tjetër të karrierës së tij, Reja luajti me dy ekipe të tjera, Palermon dhe Alessandrinë. Ai e mbylli karrierën e tij në vitin 1975, duke zhvilluar gjithsej 124 ndeshje në elitë.

## Karriera si trajner
### Vitet e hershme
Reja e nisi karrierën e tij si trajner në vitin 1979 duke drejtuar ekipin Molinella në Serie D. Në vitin e ardhshëm, ai drejtoi ekipin Monselice në Serie C2. Në vitin 1989, ai drejtoi për herë të parë në Serie B, duke u bërë trajner i Pescarës, ku më parë ai kishte qënë edhe trajneri i ekipit të të rinjëve. Ai arriti sukses me klube të tjera si Cosenza, Lecce dhe Brescian, me të cilin fitoi kampionatin. Te Brescia, ai pati një ndikim të rëndësishëm në fillimin e karrierës të mesfushorit të shquar Andrea Pirlo, i cili te Brescia ishte lojtar i rregullt i ekipit të parë. Megjithatë, pasi Brescia u ngjit në Serie A, Reja u largua nga ekipi, duke zgjedhur të vazhdonte karrierën te Torino, në atë kohë në Serie B. Klubi humbi mundësinë të ngjitej në elitë pasi u mposhtën me penallti në fazën play-off nga Perugia.

### Debutimi në Serie A; Vicenza, Genoa, Catania dhe Cagliari
Gjatë sezonit 1998–99, ai u vendos i trajneri i ekipit të Serie A, Vicenza, duke debutuar si trajner në elitë. Megjithatë, ai nuk e shpëtoi dot ekipin nga rënja. Një vit më vonë, ai qëndroi te Vicenza në Serie B duke i siguruar ngjitje në elitë sërisht. Vicenza u rrëzua sërisht në vitin 2001. Në sezonin 2001–02, ai u bë trajneri i Genoas në Serie B duke zëvëndësuar Franco Scoglion, por megjithatë, ai u shkarkua pas vetëm tre muajsh. Në mes të sezonit 2002–03, ai u punësua nga presidenti i Catanias Luciano Gaucci në krye të ekipit, duke zëvëndësuar John Toshack. Në nëntor 2003, ai u bë trajner i Cagliarit dhe udhëhoqi ekipin drejt një vendi të dytë në Serie B, duke siguruar ngjitjen në elitë për sezonin e ardhshëm.

### Napoli
Në janar 2005, Reja u punësua si trajneri i ri i Napolit, duke zëvëndësuar Gian Piero Venturën. Ai udhëhoqi Napolin drejt fitimit të kampionatit Serie C1, duke siguruar ngjitjen në Serie B në vitin 2006. Pas kësaj, ekipi arriti një ngjitje të dytë rresht, këtë herë në elitë, duke u rikthyer për herë të parë që nga viti 2001. Në sezonin e parë në Serie A, Reja udhëhoqi ekipin drejt një vendi kualifikues në Kupën Intertoto, duke arritur fitore historike kundër Interit, Udineses dhe Milanit.

Për shkak të arritjeve të tij me Napolin, ai u konfirmua në krye të ekipit edhe në sezonin 2008–09. Ai e drejtoi ekipin deri në raundin e dytë kualifikues të Kupës UEFA, ku u eliminua nga Benfica. Napoli e mbylli kampionatin në vendin e parë në pjesën e parë të sezonit pas fitoreve mbreslënëse ndaj Juventusit, Palermos dhe Lazios. Suksesi i ekipit në kampionat rriti edhe interesin e tifozëve napolitan për ekipin, pavarësisht performancave negative në kompeticionet evropiane.

Megjithatë, rezultatet pësuan rënje në pjesën e dytë të sezonit, duke bërë që Napoli të largohej nga vendet që siguronin futboll evropian. Reja u shkarkua përfundimisht më 10 mars 2009 pas një humbje 2–0 në shtëpi ndaj Lazios në javën e 27të të Serie A, duke i dhënë fund një bashkpunimi pesë-vjeçar. Vendi i tij u mor nga ish trajner i kombëtares italiane, Roberto Donadoni.

Pavarësisht shkarkimit, Reja u lavdërua për ringjalljen e klubit si dhe sjelljen e lojtarëve si Ezequiel Lavezzi, Marek Hamšík, Walter Gargano, Salvatore Aronica dhe Christian Maggio, të cilët u bënë ikona të klubit. Këto dhe rikthimi i Paolo Cannavaros, një veteran, e forcuan ekipin duke e bërë pretendent për vendet e para të renditjes.

### Hajduk Split
Më 18 gusht 2009, Reja u vendos trajneri i ri i klubit kroat Hajduk Split, duke firmosur një kontratë dy-vjeçare me vlerë 400,000 € në vit. Në qëndrimi i tij në Kroaci ishte i shkurtër, edhe pse i suksesshëm; Reja hoqi dorë nga posti i tij në shkurt 2010 dhe u rikthye në vendlindje.

### Lazio
Në shkurt 2010, Reja u punësia si trajneri i ri i klubit kryeqytetas Lazio, duke zëvëndësuar në detyrë Davide Ballardinin. Ai ndryshoi fatet e sezonit të ekipit, i cili nga një pretendent për mbijetesë arriti një t'a përfundonte kampionatin në mesin e tabelës.

Sezoni 2010–11 nisi në formë të mrekullueshme për Lazion, e cila kryesonte kampionatin me katër pikë më shumë se Interi pas nëntë javës; meritë për këtë sukses të hershëm e kishte edhe Reja, i cili përshtati në ekip lojtarë si Mauro Zárate, Cristian Ledesma dhe Stefano Mauri, si mori afrime të reja të rëndishme si lojtari i kombëtares braziliane Hernanes. Më 17 maj 2012, ai paraqiti dorëheqjen, pavarësisht kërkesës së presidentit të klubit për të vazhduar.

Pas shkarkimit të trajnerit Vladimir Petković, Reja u rikthye në klub për herë të dytë më 4 janar 2014, duke e përfunduar pjesën e dytë të sezonit 2013–14 në vendin e dytë. Më 12 qershor 2014, ai paraqiti sërisht dorëheqjen dhe u largua, duke u zëvëndësuar nga italiani tjetër Stefano Pioli në të njëjtën ditë.

### Atalanta
Më 4 mars 2015, Reja u prezantua si trajneri i ri i Atalantës, duke zëvëndësuar Stefano Colantuonon, i cili ishte shkarkuar për rezultate negative, duke e lënë ekipin tre pikë larg zonës së rënjes.

### Shqipëria
Më 17 prill 2019, Reja u zyrtarizua si trajneri i ri kombëtares në një marrëveshje shtatë-mujore, duke zëvëndësuar bashkëkombasin e tij Christian Panucci i cili ishte shkarkuar një muaj më parë për rezultate negative.

## Jeta personale
Reja ka lindur në fshatin e Lucinicos (Sllovenisht: Ločnik), tani një provincë e Gorizia (Sllovenisht: Gorica), afër kufirit midis Italisë dhe Sllovenisë. Babai i tij ishte slloven nga fshati Vipolže në Brda, kurse mamaja e tij ishte friuliane. Ai flet rrjedhshëm gjuhën italiane, sllovene dhe friuliane.

Ai është shok i ngusht me Fabio Capellon. Reja është i martuar me gruan e tij Livia që nga viti 1969; ai u takua me të gjatë kohës që ishte shok dhome me Capellon në Ferrara, ku në atë kohë luante me SPAL-in.

## Statistikat si trajner
## Trofe
### Si lojtar
;SPAL 1907
*Campionato Nazionale Primavera: 1964–65

;U.S. Alessandria Calcio 1912
*Serie C1: 1973–74

### Si trajner
;Brescia
*Serie B: 1996–97

;Vicenza
*Serie B: 1999–2000

;Cagliari
*Serie B: ndjekës 2003–04

;Napoli
*Serie C1: 2005–06
*Serie B: ndjekës 2006–07

## Referime 
## Lidhje të jashtme
*Profili  te Football World Rankings
*Edoardo Reja te Soccerway